跟手個研究員會喺一個禮拜之後再俾個臊孲子做一次噉樣嘅測試，如果個臊孲子記得「踢隻腳舊物體就會郁」嘅話，噉佢踢隻腳嘅速度會快過一個未經歷個上次試驗嘅臊孲子嘅。實驗顯示，2至3個月大嘅臊孲子能夠記住操作制約學到嘅行為記成1個禮拜，而6個月大嘅臊孲子就記到成2個禮拜，18個月大嘅細路仲記到成13個禮拜噉耐。